CELEX: 32021R1924
Language: hu
Date: 2021-11-03 00:00:00
Title: A Bizottság (EU) 2021/1924 végrehajtási rendelete (2021. november 3.) a 185/2013/EU végrehajtási rendeletnek a Spanyolország részére 2023-ra odaítélt halászati kvóták csökkentése tekintetében történő módosításáról és helyesbítéséről

2021.11.8.   
               
               
                  HU
               
               
                  Az Európai Unió Hivatalos Lapja
               
               
                  L 393/1
               
            
         A BIZOTTSÁG (EU) 2021/1924 VÉGREHAJTÁSI RENDELETE
         (2021. november 3.)
         a 185/2013/EU végrehajtási rendeletnek a Spanyolország részére 2023-ra odaítélt halászati kvóták csökkentése tekintetében történő módosításáról és helyesbítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politika szabályainak betartását biztosító uniós ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 105. cikke (4) bekezdésére,
         mivel:
         
                     (1)
                  
                  
                     A Bizottság 2013-ban elfogadta a Spanyolország részére 2013-ra és a későbbi évekre odaítélt egyes halászati kvótáknak a 2009-ben bizonyos makrélakvóták tekintetében történt túlhalászás miatti csökkentéséről szóló 185/2013/EU végrehajtási rendeletet (2), amely az ICES 8c körzet, az ICES 9 és 10 alterületek, valamint a CECAF 34.1.1 övezet uniós vizei tekintetében csökkentette a makrélakvótát, az ICES 8 alterület tekintetében pedig a szardellakvótát.
                  
               
                     (2)
                  
                  
                     Az (EU) 2020/1244 bizottsági végrehajtási rendelet (3) módosította a 185/2013/EU végrehajtási rendeletet a Spanyolország részére 2020-ra és 2023-ra odaítélt halászati kvóták csökkentése tekintetében. Spanyolország kérelmezte, hogy felhasználhassa a 2019. évben ki nem halászott 3 341 tonnát a 2019. évre vonatkozó csökkentések céljára, és ez a mennyiség kerüljön levonásra a 185/2013/EU végrehajtási rendeletben a 2020. és 2023. évre megállapított kvótacsökkentésekből. Az (EU) 2020/1244 rendelet mellékletében a 2019. évre vonatkozóan meghatározott makrélakvótán alkalmazandó csökkentést ezzel a ki nem merített 3 341 tonnával növelni kellett volna. Mivel ez a kiegészítés gondatlanságból kimaradt a szövegből, a 2019. évre vonatkozó csökkentési mennyiségeket helyesbíteni kell. Spanyolország a 2020-re megállapított makrélakvótájából 114 tonnát nem merített ki, így az adott állományt az említett évre kiosztott halászati lehetőségek keretében engedélyezett maximális mennyiséghez képest kisebb halászati terhelés érte. Spanyolország kérelmezte, hogy e ki nem halászott mennyiségeket felhasználhassa a 2020. évre vonatkozó csökkentések céljára, és ez a mennyiség kerüljön levonásra a 185/2013/EU végrehajtási rendeletben a 2023. évre megállapított kvótacsökkentésekből. A 185/2013/EU végrehajtási rendeletben 2020-ra és 2023-ra vonatkozóan megállapított, kvótacsökkentések tárgyát képező mennyiségeket indokolt kiigazítani.
                  
               
                     (3)
                  
                  
                     A makrélára vonatkozó 2023. évi kvótákból a változásokat követően levont mennyiségek továbbra is biztosítanák, hogy az e fajra vonatkozó halászati lehetőségeket a közös halászati politika célkitűzéseivel összhangban ne lépjék túl.
                  
               
                     (4)
                  
                  
                     A 185/2013/EU rendeletet ezért ennek megfelelően helyesbíteni és módosítani kell.
                  
               
                     (5)
                  
                  
                     Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
                  
               ELFOGADTA EZT A RENDELETET:
         
            1. cikk
            A 185/2013/EU végrehajtási rendelet mellékletének helyébe az e rendelet mellékletében szereplő szöveg lép.
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 3-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 343., 2009.12.22., 1. o.
         
         
            (2)  A Bizottság 185/2013/EU végrehajtási rendelete (2013. március 5.) a Spanyolország részére 2013-ra és a későbbi évekre odaítélt egyes halászati kvótáknak a 2009-ben bizonyos makrélakvóták tekintetében történt túlhalászás miatti csökkentéséről (HL L 62., 2013.3.6., 1. o.).
         
            (3)  A Bizottság (EU) 2020/1244 végrehajtási rendelete (2020. szeptember 1.) a 185/2013/EU végrehajtási rendeletnek a Spanyolország részére 2020-ra és 2023-ra odaítélt halászati kvóták csökkentése tekintetében történő módosításáról (HL L 286., 2020.9.2., 9. o.).
      
      
         
            MELLÉKLET
            
               
                  
                     „MELLÉKLET
                     
                                 Állomány
                              
                              
                                 2009. évi kiinduló kvóta
                              
                              
                                 2009. évi kiigazított kvóta
                              
                              
                                 A 2009 tekintetében megállapított fogások
                              
                              
                                 A kvóta és a fogások különbözete (túlhalászás)
                              
                              
                                 2013. évi csökkentés
                              
                              
                                 2014. évi csökkentés
                              
                              
                                 2015. évi csökkentés
                              
                              
                                 2016. évi csökkentés
                              
                              
                                 2017. évi csökkentés
                              
                              
                                 2018. évi csökkentés
                              
                              
                                 2019. évi csökkentés
                              
                              
                                 2020. évi csökkentés
                              
                              
                                 2021. évi csökkentés
                              
                              
                                 2022. évi csökkentés
                              
                              
                                 2023. évi csökkentés
                              
                           
                                 MAC8C 3411
                              
                              
                                 29 529 
                              
                              
                                 25 525 
                              
                              
                                 90 954 
                              
                              
                                 -65 429 
                              
                              
                                 100 
                              
                              
                                 100 
                              
                              
                                 100 
                              
                              
                                 5 544 
                              
                              
                                 6 283 
                              
                              
                                 4 805 
                              
                              
                                 7 762 
                              
                              
                                 3 328 
                              
                              
                                 5 544 
                              
                              
                                 5 544 
                              
                              
                                 267 
                              
                           
                                 ANE08 (1)
                                 
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                 3 696 
                              
                              
                                 4 539 
                              
                              
                                 2 853 
                              
                              
                                 3 696 
                              
                              
                                 3 696 
                              
                              
                                 3 696 
                              
                              
                                 3 696 
                              
                              
                                 180 
                              
                           
               ”
            
               (1)  A szardella tekintetében az év az adott évben kezdődő halászati idényként értendő.